U-I-110/25
Natisni
Opravilna št.:
U-I-110/25
Datum odločitve:
17. 12. 2025
ECLI:
ECLI:SI:USRS:2025:U.I.110.25
Akt:
Zakon o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25) (ZOsn), 5., 44., 95.a in 102. čl.
Izrek:
Pobuda za začetek postopka za oceno ustavnosti 5., 44., 95.a in 102. člena Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25)
se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Lada Center, Grosuplje
Datum vloge:
25. 7. 2025
Vrsta odločitve:
sklep
Vrsta rešitve:
zavrženje
Dokument:
US34295
Dokument v PDF obliki:
U-I-110-25.pdf
143 KB
Prenesite datoteko
U-I-110/25-5
17. 12. 2025
SKLEP
Ustavno sodišče je v postopku za preizkus pobude zasebnega zavoda
Lada Center, Grosuplje
,
ki ga zastopa Klavdija Hočevar Kastelic, Grosuplje, na seji 17. decembra 2025
sklenilo:
Pobuda za začetek postopka za oceno ustavnosti 5., 44., 95.a in 102. člena Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 63/13, 76/23, 16/24 in 54/25)
se zavrže.
OBRAZLOŽITEV
1. Pobudnik (zasebni zavod) izpodbija v izreku tega sklepa navedene določbe Zakona o osnovni šoli (v nadaljevanju ZOsn) Zatrjuje, da so v neskladju z 2., 14., 41., 57., 59. in 74. členom Ustave, 2. členom Prvega protokola h Konvenciji o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP) in 28. členom Konvencije o otrokovih pravicah (Uradni list SFRJ, MP, št. 15/90; Akt o nostrifikaciji nasledstva glede konvencij Organizacije združenih narodov in konvencij, sprejetih v Mednarodni agenciji za atomsko energijo, Uradni list RS, št. 35/92, in MP, št. 9/92 – KOP).
2. Pobudo za začetek postopka za oceno ustavnosti lahko da, kdor izkaže svoj pravni interes ob vložitvi pobude (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3.
Člen 5 ZOsn določa oblike izobraževanja, ki jih imajo starši pravico izbrati za svoje šoloobvezne otroke.
Člen 44 ZOsn določa pravila vpisa v prvi razred osnovne šole. Člen 95a ZOsn ureja evidenci, ki ju vodi ministrstvo, pristojno za šolstvo, in evidenco, ki jo vodi Državni izpitni center (RIC). Člen 102 ZOsn določa globo za prekrške za starše.
Členi 5, 44 in 102 ZOsn torej določajo pravice in obveznosti staršev šoloobveznih otrok, 95.a člen ZOsn pa ureja evidence, ki vsebujejo različne vrste osebnih podatkov o šoloobveznih otrocih. Pobudnik je pravna oseba (zasebni zavod). Glede na navedeno izpodbijane določbe ne posegajo neposredno v njegove pravice, pravne interese oziroma v njegov pravni položaj, temveč v pravni položaj staršev in šoloobveznih otrok. Zato ne izkazuje pravnega interesa in je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rok Čeferin ter sodnice in
sodniki dr. Matej Accetto, mag. Nina Betetto, dr. Primož Gorkič, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Rok Svetlič in dr. Katja Šugman Stubbs.
Sklep je sprejelo soglasno.
dr. Rok Čeferin
Predsednik